Transindex - Kilenc banival csökkenti az üzemanyagok árát a Petrom
Kilenc banival csökkenti az üzemanyagok árát a Petrom
2007. január 11. 14:40, utolsó frissítés: 14:40
Csütörtök éjféltõl literenként kilenc banival csökken a Petrom-kõolajtermékek ára. Az OMV tulajdonában levõ vállalat közleménye szerint az Eco Premium benzin ára 3,09 lej lesz literenként. A 95-ös ólommentes Premium ára 3,07 lejre csökken, a Top Premium 99+ ára 3,39 lej lesz.
A legnagyobb mértékben a top Top Nordic Diesel márkanéven forgalmazott gázolaj ára csökken: literenként 9 banival, így 3,13 lejért lehet tankolni csütörtök éjféltõl ezt az üzemanyagot. Az Euro Diesel 4 ára 3,02 lejre módosul. Az árcsökkenést a kõolaj világpiaci árának mérséklõdésével indokolja a Petrom. Több európai oljavállalat is árcsökkenésbe kezdett: ennek másik oka, hogy a szokatlanul meleg idõjárás miatt csökken a kereslet. (hotnews)
Olcsóbb mától az üzemanyag